TV2/Nord har i dag mødt det mongolske band Ajinai, som dyrker strubesang og overtonesang. De tre karakteristiske bandmedlemmer giver i vores udsendelse kl. 19.30 en smagsprøve på deres specielle musik. Det er anden gang at Ajinai spiller på Den Blå Festival i Aalborg. - Det vi spiller er traditionel mongolsk musik, der er blandet med moderne instrumenter som trommer og bas. Vi gør det på den måde, for at skabe en ny slags mongolsk verdensmusik, siger forsanger Hugeji Letu. De tre medlemmer i Ajinai er glade for den modtagelse, de har fået af det danske publikum. - Vi har fået en varm modtagelse. Folk er søde til at hilse på os på gaden, og sige hej. Jeg er meget glad for at være her, siger bassisten Qui Weiming. De tre bor i Beijing, men er på turne i Danmark. Den 3. september kan de opleves igen i Karolinelund i Aalborg. - Jeg synes, at Danmark er fantastisk. Jeg kan godt lide den danske himmel og vejret her. Folke nyder livet og de unge i landet har steder, hvor de kan udfolde og udforske deres kreative evner. Her er meget frihed, og det kan jeg virkelig godt lide, siger trommeslager Zhang Yang.

Opsummering:
Gruppen"Ajinai" fra Kina gæster Blå Festival i Aalborg.